கேள்வி: வல்லிபுரம் என்பது என்ன?
பதில்: வல்லிபுரம் என்பது இலங்கை வடபகுதியிலுள்ள யாழ்ப்பாணக் குடாநாடு கிழக்குக் கடற்கரையோரமாக அமைந்துள்ள ஒரு ஊர். இப்பொழுது இது மிகவும் குடித்தொகை அடர்த்தி குறைந்த இடமாக உள்ளது. பழங்காலத்தில் இவ்விடத்தில் முக்கியமான குடியிருப்புக்கள் இருந்ததற்கான தொல்பொருட் சான்றுகள் கிடைத்துள்ளன. இதனையும், வேறு இலக்கிய ஆதாரங்களையும் முன்வைத்து, சிங்கைநகர் என்று குறிப்பிடப்படுகின்ற யாழ்ப்பாண அரசின் தலைநகரமே வல்லிபுரம் என்று சில ஆய்வாளர்கள் கூறுகின்றனர். இவ்விடத்தில் பிரபலமான வல்லிபுர ஆழ்வார் கோவில் ஆலயமும் உண்டு.